

**REPUBLIKA HRVATSKA**  Adresa: Breznički Hum 14

**VARAŽDINSKA ŽUPANIJA** 42 225 Breznički Hum

**OSNOVNA ŠKOLA BREZNIČKI HUM** Tel: +385 42 618-225

KLASA:003-04/18-01/1 Fax: +385 42 209-82

URBROJ: 2186-115-01-18-2 E-mail: ured@os-breznicki-hum.skole.hr Breznički Hum, 20.siječnja 2018. godineOIB:31867995107

Na temelju članka 58. Zakona o zaštiti na radu ( „Narodne novine“ br. 71/14, 118/14 i 154/14) i članka 40.Pravilnika o zaštiti na radu, ravnateljica Osnovne škole Breznički Hum, dana 20.siječnja 2018. godine donosi

**ODLUKU O ZABRANI UZIMANJA I UNOŠENJA ALKOHOLNIH PIĆA I ZLOUPORABE SREDSTAVA OVISNOSTI**

I.

Ovom se Odlukom, u cilju zaštite zdravlja učenika, zaposlenika i korisnika objekta Osnovne škole Breznički Hum ( dalje u tekstu: Škola), kao i svih drugih osoba koje povremeno i privremeno borave u objektima Škole i školsko sportske dvorane, zabranjuje unošenje i uzimanje alkoholnih pića i sredstava ovisnosti u sve zatvorene javne prostore Škole i školske dvorane kao i otvorene prostore Škole koji predstavljaju funkcionalni dio prostora u kojima se obavlja odgojno-obrazovna djelatnost Škole.

**II.**

Pod pojmom zatvorenim javim prostorima Škole i školske dvorane, u smislu ove Odluke, smatra se cijeli prostor u sklopu objekata Škole i školske dvorane u lokaciji, Breznički Hum 14, koji je pod krovom.

Pod otvorenim javim prostorima Škole koji predstavljaju funkcionalni dio prostora u kojima se obavlja odgojno-obrazovna djelatnost Škole podrazumijeva se, u smislu ove Odluke, otvoreni prostor pred glavnim i sporednim ulazima u objekt Škole, školske dvorane i cijeli parkirališni prostor, kao i otvoreni prostor oko cijelog objekta Škole i školske dvorane, te prostori vanjskih sportskih igrališta.

**III.**

Odredbe točke I. i II. ove Odluke o zabrani pušenja u svim zatvorenim prostorijama Škole i vanjskim pripadajućim prostorima odnose se na sve učenike, zaposlenike i korisnike objekta Škole, kao i sve druge osobe koje povremeno ili privremeno borave u objektima Škole i školsko sportske dvorane.

**IV.**

Protiv učenika i zaposlenika Škole koji se ne pridržavaju odredbi ove Odluke pokrenuti će se stegovni ili drugi odgovarajući postupak u cilju utvrđivanja njihove odgovornosti.

**V.**

Radnika u vrijeme rada ne smije biti pod utjecajem alkohola i drugih sredstava ovisnosti niti ih smije unositi na mjesto rada.

**VI.**

Smatrat će se da je radnik pod utjecajem alkohola ako u krvi ima alkohola više od 1,0 g/kg, odnosno više od 0,0 miligrama u litri izdahnutog zraka, odnosno u krvi ima višu koncentraciju alkohola od koncentracije dozvoljene procjenom rizika poslova koje taj radnik obavlja.

**VII.**

Poslodavac je obvezan provoditi zabranu zlouporabe alkoholnih pića i sredstava ovisnosti na mjestu rada prikladnim mjerama, a osobito:

* Obavještavati radnika o štetnosti sredstava ovisnosti i njihovom utjecaju na radnu sposobnost
* Surađivati s njegovim ovlaštenikom, stručnjakom zaštite na radu, specijalistom medicine rada i povjerenikom radnika za zaštitu na radu, pri provođenju mjera sprječavanja zlouporabe sredstava ovisnosti
* Sprečavati konzumaciju alkoholnih pića i drugih sredstava ovisnosti tijekom rada i provoditi zabranu njihovog unošenja u radne prostorije i prostore
* Provoditi programe prevencije ovisnosti na mjestu rada, u skladu s utvrđenim potrebama
* Pisano utvrditi postupak provjere je li radnik pod utjecajem alkohola i drugih sredstava ovisnosti (provođenje postupka uz pristanak radnika , način provjere, vrsta testa ili aparata, način bilježenja i potvrđivanja rezultata , postupanje u slučaju odbijanja radnika da pristupi provjeri) i učinkovito provoditi utvrđeni postupak.

 **VIII.**

Provjera da li je radnik pod utjecajem alkohola ili drugih sredstava ovisnosti obavlja se alkometrom ili drugim prikladnim uređajem, postupkom ili sredstvom.

**IX.**

Ako radnik odbije pristupiti provjeri smatra se da je pod utjecajem alkohola ili drugih sredstava ovisnosti.

**X.**

Poslodavac je obvezan udaljiti s mjesta radnika koji je pod utjecajem alkohola ili drugih sredstava ovisnosti sve dok je pod njihovim utjecajem.

**XI.**

Ako radnik odbije napustiti mjesto rada , radnika će, po pozivu Poslodavca, udaljiti nadležna redarstvena služba.

**XII.**

Poslodavac ne smije provjeravati je li radnik pod utjecajem drugih sredstava ovisnosti osim alkohola ako mu je radnik predao potvrdu da se nalazi u programu liječenja, odvikavanja ili rehabilitacije od ovisnosti ili u izvanbolničkom tretmanu liječenja od ovisnosti te da uzima supstitucijsku terapiju.

U slučaju iz stavka 1. ovog članka, poslodavac može zatražiti ocjenu zdravstvene i psihofizičke sposobnosti tog radnika za obavljanje povjerenih mu poslova.

Ocjenu zdravstvene i psihofizičke sposobnosti iz stavka 2. ovog članka daje specijalist medicine rada

Potvrdu da se radnik nalazi u programu liječenja, odvikavanja ili rehabilitacije od ovisnosti, odnosno u izvanbolničkom tretmanu liječenja od ovisnosti i da uzima supstitucijsku terapiju izdaje ustanova kod koje se provodi program.

**XIII.**

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

**XIV.**

Ova Odluka objavljuje se na oglasnoj ploči i internetskoj stranici Osnovne škole Breznički Hum i stupa na snagu danom donošenja.

 **Ravnateljica**

 Vesna Ivančan

 \_\_\_\_\_\_\_\_\_\_\_\_\_\_